[{"text_idx": "#000000", "text": "Tuled on merel no\u0303utud vastavalt Laevakokkupo\u0303rgete va\u0308ltimise eeskirjale LKVE-72. U\u0308ldjuhul on ehitaja paadi vo\u0303i purjelaeva varustanud vastavate ka\u0308igutuledega (pardatuled, ahtrituli ja topituli vo\u0303i alla 12-meetristel ringtuli). Va\u0308ikelaevajuhil tuleb ja\u0308lgida, et olukorrale vastavad tuled on sisse lu\u0308litatud. Navigatsioonitulesid nimetatakse sageli ka ka\u0308igutuledeks."}, {"text_idx": "#000002", "text": "U\u0308le 7-meetrisel purjelaeval ka\u0308igus kasutatakse u\u0308ldjuhul pardatulesid ja ahtrituld. Tavalisest laevast eristamiseks on lubatud kanda ka punast ja rohelist ringtuld masti tipus (paigutatud teineteise suhtes vertikaalselt, punane u\u0308lal). U\u0308le 7-meetrise purjelaeva lisama\u0308rgid so\u0303ltuvad sellest, kas edasiliikumiseks kasutatakse lisaks mootorit vo\u0303i mitte. Kui ka\u0308igus olles kasutatakse jo\u0303uajamit, olenemata sellest, kas puri on u\u0308leval vo\u0303i mitte, on o\u0308o\u0308sel mastis topituli ja pa\u0308eval tipuga alla suunatud koonus (sel juhul ei ole lahknemisel purjelaeva o\u0303igusi)."}, {"text_idx": "#000003", "text": "So\u0303udepaat vo\u0303ib kanda purjelaevade jaoks ettena\u0308htud tulesid. Kui so\u0303udepaadil vo\u0303i alla 7-meetrisel purjelaeval ei ole vo\u0303imalik eelpool nimetatud ka\u0308igutulesid kanda, peab na\u0308itamiseks valmis olema taskulamp vo\u0303i valge tulega latern."}, {"text_idx": "#000004", "text": "Alla 7-meetrisel mootoriga laeval ka\u0308igus, mille suurim kiirus ei u\u0308leta 7 so\u0303lme, piisab ka\u0308igutulede asemel u\u0308hest ringtulest masti tipus, vo\u0303imalusel lisaks pardatuled."}, {"text_idx": "#000008", "text": "Alla 12-meetrised laevad ei pea kandma (v.a. allveeto\u0308id tegev laev) lisatulesid ega ma\u0308rke olukordades, kus laev on piiratud juhitavusega (piisab ka\u0308igutuledest), laev on kaotanud juhitavuse (piisab ka\u0308igutuledest) vo\u0303i on madalikul (su\u0308u\u0308datud ankrutuli)."}, {"text_idx": "#000009", "text": "LED (lu\u0308h. ingl. k. \u201cLight Emitting Diode\u201d) on valgust va\u0308lja kiirgav diood. Viimastel aastatel on LED tehnoloogia jo\u0303udsalt arenenud ja hetkel ei ole enam u\u0308htegi po\u0303hjust, miks mitte kasutada LED valgusteid. Hetkel on ta\u0308ielikult vo\u0303imalik vahetada va\u0308lja nii ho\u0303o\u0303glambid kui sa\u0308a\u0308stulambid LED lampide ja valgustite vastu. LED valgustust on saada nii sise- kui ka va\u0308lisvalgustuseks. LED tehnoloogia on kiiresti arenev ja on ainult aja ku\u0308simus, kui enamik valgusteid on LED tehnoloogia baasil."}, {"text_idx": "#000011", "text": "Valgusva\u0308rvus \u2013 LED annab erinevat va\u0308rvi valgust ilma spetsiaalset filtrit kasutamata. LED-lampe toodetakse ko\u0303ikvo\u0303imalikes va\u0308rvides - soe valge (2700 K kuni 3500 K), puhas valge (5000 K kuni 6500 K), ku\u0308lm valge (kuni 8000 K), kollane, oranz\u030c, punane, helesinine, sinine, roheline; va\u0308rvifiltreid ei kasutata. See vo\u0303imaldab kasutada LED-tulesid dekoratiivvalgustuses."}, {"text_idx": "#000012", "text": "Sisse- ja va\u0308ljalu\u0308litamine \u2013 LED su\u0308ttib va\u0308ga kiiresti ja heledus saavutatakse mikrosekunditega. LEDid on ideaalsed kasutamiseks kohtades, kus on vaja valgust tihti sisse ja va\u0308lja lu\u0308litada. Nii sa\u0308a\u0308stupirnide kui pa\u0308evavalguslampide eluiga mo\u0303jutab sisse-va\u0308lja lu\u0308litamiste arv, LEDile lu\u0308lituskordade arv ei mo\u0303ju."}, {"text_idx": "#000013", "text": "Ku\u0308lm valgusallikas \u2013 Erinevalt teistest valgusallikatest eraldub LEDi po\u0303lemisel va\u0308ga va\u0308he soojust, misto\u0303ttu saab neid kasutada soojustundlikes kohtades."}, {"text_idx": "#000014", "text": "Pikk eluiga \u2013 LEDidel on pikk kasutus\u00adiga, hinnanguliselt 50 000 \u2013 75 000 tundi kasulikku to\u0308o\u0308aega. Pa\u0308evavalguslampide to\u0308o\u0308iga on 10 000 \u2013 15 000 tundi. Sa\u0308a\u0308stulampid eluiga on 4000-5000 tundi ja ho\u0303o\u0303gniitpirnidel 1000 tundi."}, {"text_idx": "#000015", "text": "Ha\u0308mardatavad - Asendades naatriumlambid vo\u0303i metallhaliid lambid LED lampidega on vo\u0303imalus ka valgust ha\u0308mardada."}, {"text_idx": "#000016", "text": "Po\u0303rutuskindlus \u2013 LED koosneb tahketest komponentidest, misto\u0303ttu ta on vastupidavam kui ho\u0303o\u0303gniit, mis ei talu po\u0303rutusi. LED pirni konstruktsioon on tugevam vo\u0303rreldes hapra sa\u0308a\u0308stupirni omaga."}, {"text_idx": "#000017", "text": "Fookus \u2013 LEDi ja\u0308ik kuju vo\u0303imaldab valgusvihku suunata. Pa\u0308evavalguslambil ja ho\u0303o\u0303gniitpirnil on vaja va\u0308list reflektorit valgusvihu suunamiseks."}, {"text_idx": "#000018", "text": "Keskkonnasa\u0308a\u0308stlikkus \u2013 LED ei sisalda mu\u0308rgiseid elavho\u0303beda aure ega muid mu\u0308rgiseid aineid. Lisaks ei kiirga LEDid ultraviolett- ega infrapunakiirgust. Vo\u0303rreldes tavaliste lampidega va\u0308hendavad LED valgustid CO2 emissiooni 75-80% vo\u0303rra ning ei kiirga palju soojust."}]